Exqrch/javanese-Komodo-pixelgpt huggingface dataset:
Lajeng Pompeii dados koloni Roma kanthi nama "Colonia Cornelia veneria Pompeianorum"
Kutha punika dados jalur wigati kanggé barang-barang ing dugi liwat arus lan kedah dipunkintun dhateng Roma utawi Italia kidul ingkang mapan ing sepanjang Via Appia ingkang boten tebih saking mriku
Wonten ing taun 62 SM, wonten lindhu ingkang ngrisak Pompeii sareng kutha sanèsipun ing Campania
Ing masa antawisipun taun 62 Sm dumugi jeblugan ageng Gunung Vesuvius taun 79 SM kutha punika dipunyasa malih
Vesuvius ngubur kutha Pompeii
Para penduduk Pompeii, kados ingkang gesang wonten ing laladan mau sapunika sampun biyasa kaliyan getaran-getaran alit
Nanging nalika 5 Fèbruari 62 kadadosan lindhu ageng ingkang damel rusak ing kiwa-tengené lempongan mliginipun ing Pompeii
Sapérangan saking krusakan punika taksih dèrèng saged dipundandani nalika gunung mau njedhot
Nanging punika mungkin kalebet lindhu tektonik tinimbang lindhu awit saking magma ingkang wonten ing gunung geni.
Bèntèng Otanaha Bèntèng Otanaha kalebet papan pariwisata ingkang mapan wonten ing nginggiling bukit kalurahan Dembe I, kacamatan Kota Barat, kutha Gorontalo
Bèntèng Otanaha punika dipunyasa kirang langkung taun 1522
Bèntèng ingkang wonten ing inggil bukit punika gadhah 4 papan singgah lan 348 tangga dhateng puncak dumugi lokasi bètèng
Gunggunging anak tangga boten sami kanggé saben papan singgah
saking dhasar dhateng papan singgah I wonten 52 anak tangga, dhateng papan singgah II wonten 83 anak tangga, lajeng manawi dhateng papan singgah III wonten 53 anak tangga, saha dhateng papan singgah IV wonten 89 anak tangga
Wonten ing aréa bètèng gadhah 71 anak tangga, saéngga jumlahipun sadaya wonten 348
Lokasi Bèntèng Otanaha punika boten tebih saking Tlaga Limboto
Ing bètèng punika nyimpen sejarahipun kejayaan Gorontalo
Wiwit saking duginipun bangsa Portugis ing abad kaping 15, perang kalih karajan ingkang taksih sadulur inggih punika Gorontalo kaliyan Limboto, dumugi bètèng punika dados saksi pengasatan Tlaga Limboto ingkang sapunika dados ancaman kanggé lingkungan
Dipunprakiraaken bilih kala rumiyin, Gorontalo lan Limboto punika genangan toya ingkang kaubungaken dhateng sagara
Kaanan mau ndadosaken kapal-kapal ageng saged ndarat lan mlebet dhateng wewengkon ingkang dangkal mau
Bèntèng Otanaha punika dipunyasa kirang langkung ing taun 1522 M déning Raja Ilato awit prakarsanipun para nahkoda kapal Inggris ingkang ndharat wonten ing Pelabuhan Gorontalo kanggé damel kuwating pertahanan lan keamanan nagara saking musuh
Bèntèng Otanaha punika dipundamel saking bahan-bahan wujud pasir, watu kapur, lan tigan utawi endhog saking manuk maleo minangka semen utawi bahan kanggé ngraketaken
Miturut cariyos, Raja Ilato gadhah kalih putri lan satunggal putra, inggih punika Ndoba, Tiliaya, lan Naha
Nalika taksih enèm, Naha tindak merantau ing nagari seberang, lajeng sadulur estrinipun mapan wonten ing karajan Gorontalo
INg taun 1585, Naha kondur ing negerinipun lajeng agarwa Ohihiya
Kasiling saking garwanipun punika Paha (Pahu) lan Limonu
Nalika perang nglawan pemimpin transmigran, hemuto, Naha lan Paha palastra ing perang mau
Ing perang mau Naha, Ohihiya, Paha lan Limonu ngginakaken tiga bètèng minangka pusating kekuwatan pertahanan
Kanggé ngenang jasa para pahlawan mau, tiga bènten kasebu dipunparingi nama Otanaha, Otahiya, lan Ulupahu
Nanging wonten ing pangembanganipun bètèng punika langkung kawéntar kanthi nama Bèntèng Otanaha .
Tlaga Matano Tlaga Matano punika satunggaling tlaga ingkang wonten ing Sulawesi Selatan, mliginipun wonten ing sisih kidul Pulo Sulawesi ing kutha Sorowako, Kabupatèn Luwu Timur
Tlaga punika dipunubengi déning pagunungan Verbec ingkang winatesan kaliyan Provinsi Sulawesi Tengah lan Provinsi Sulawesi Tenggara
Tlaga punika jeronipun 600 mèter (1.969 kaki), 382 mèter ing saknginggiling lumah laut
Miturut WWF, tlaga punika tlaga paling jero ing Asia Tenggara saha paling jero nomer wolu ing donya
Wonten ing Basa Dongi inggih punika basa asli Sorowako, Tlaga Matano ateges "mata air"
Amargi tlaga punika kadhapuk saking èwunan mata toya ingkang medal amargi obahan tektonik (lipatan lan tugelan kerak bumi) ingkang kadadosan ing kiwa-tengené laladan litosfir
Miturut panalitèn, tlaga ingkang kadadosan awit saking bentukan alam ingkang wonten ing Sorowako punika kalebet langka ing donya
Amargi mbetahaken wekdal kirang langkung 4 juta taun supados lipatan lan tugelan kerak bumi punika kaisi toya lajeng dados tlaga
Tlaga ingkang kados makaten punika ugi wonten ing Tlaga Laut Mati ing Lembah Jordan, Mesir lan Death Balley, Amérikah Sarékat
Tlaga Matano punika mapan wonten ing pinggiran Sorowako ingkang wiyaripun dumugi 8.218,21 Ha
Sumber mata toya tlaga punika saking kolam kanthi ukuran 8 x 12 mèter ing Désa Matano
Pérangan pinggiran tlaga punika sapunika dipundamel dados papan rekreasi kados Pasisir Ide, Pasisir Kupu-kupu, lan Pasisir Salonsa
Tlaga Matano punika gadhah sesawangan ingkang èeksotik, toya ingkang seger lan sesawangan pinggiran tlaga ingkang kathah wit-witan saéngga katingal asri lan éndah
Wonten ing Tlaga Matano punika ugi wonten sarana rekreasi ingkang dipunjangkepi kaliyan fasilitas kados ta kayak, "banana boat", "jet ski", kapal pesiar saha wonten papan kados gasebo, bungalow, restoran, taman kanggé dolanan laré, lan taksih kathah malih
Kajawi amargi wontenipun Tlaga Matano punika saking prastawa alam ingkang langka, tlaga punika ugi gadhah kaunikan sanèsipun
Kaunikan mau inggih punika Tlaga punika asipat isothermal ingkang ateges suhu toya ing lumah lan suhu toya ing dhasaring tlaga punika béda kirang saking 2 derajad Celcius
Ing celakipun Désa Matano ingkang wonten ing kiwa-tengené tlaga punika wonten mata toya ingkang medal saking dhasaring tlaga
Ing Tlaga Matano kanthi jero 200 dumugi 300 mèter wonten kolam iwak kanthi indikasi aliran gravitasi ing dhasaring tlaga
Kajawi punika kaunikan sanèsipun punika ing tlaga punika wonten flora lan fauna ingkang endemik ing Sorowako, dados boten saged kapanggih ing papan sanèsipun .
Bilal bin Rabah 0 1655275 2024-08-07T07:26:45Z InternetArchiveBot Rescuing 1 sources and tagging 0 as dead.) #IABot (v2.0.9.5 1692421 wikitext text/x-wiki Bilal bin Rabah (Basa Arab ) inggih punika batur tukon ingkang gadhah kulit cemeng saking Habsyah (sapunika Ethiopia) ingkang mlebet Islam rikala taksih dados batur tukon
Sasampunipun majikan Bilal mangertosi manawi piyambakipun sampun mlebet Islam, Bilal asring dipunsiksa, supados nilaraken Islam, nanging Bilal boten purun ngicalaken kaislamanipun sesarengan ngendika "Ahadun Ahad, Ahadun Ahad..."
Bilal miyos saking tlatah as-Sarah sakitar 43 taun sadéréngipun ijrah, asma Ramanipun Rabah, asma ibunipun Hamamah, batur tukon éstri ingkang gadhah kulit cemeng saking Mekah, amargi ibunipun Bilal dipunwastani ibnus-Sauda’ (putra wanita cemeng)
Bilal ageng wonten ing kutha Ummul Qura (Mekah) minangka batur tukon kulawarga bani Abduddar
Rikala ramanipun pejah, Bilal dipunwarisaken dhumateng Umayyah bin Khalaf, minangka tokoh wigati kaum kafir
Bilal kalebu tiyang ingkang sapindha mlebet Islam, ingkang sadéréngipun sampun dipunwiwiti déning Ummul Mu’minin Khadijah binti Khuwailid, Abu Bakar ash-Shiddiq,Ali bin Abu Thalib, ‘Ammar bin Yasir sesarengan ibunipun, Sumayyah, Shuhaib ar-Rumi, saha al-Miqdad bin al-Aswad
Kaum Kurès langkung asring nyiksa Bilal amargi sampun ndhérèk piwulang Muhammad, para batur tukon dipunsiksa kaum Kurès ingkang boten gadhah raos welas asih kados ta Abu jahal ingkang sampun mejahaken Sumayyah kanthi cara nunclepaken Tombak ing padharan ngantos pamidhanganipun Sumayyah
Wondéné sadhérèk sanèsipun Sumayyah, kados ta Bilal terus dipunsiksa déning kaum Kurès, limrahipun rikala srengéngé tepat ing inggilipun panengeran, tiyang kafir miwiti mbikak agemanipun batur tukon Islam ingkang katindhas punika, saha nggantos ageman punika kanthi nganggé ageman saking bahan wesi sesarengan nyambuk sariranipun kanthi ngenyèk Muhammad
Tiyang Kurès ingkang asring nyiksa Bilal inggih punika Umayyah bin Khalaf sesarengan kaliyan para algojonipun kang nindihi jaja Bilal nganggé séla kang bentér, nanging Bilal terus ngendika “Ahad, Ahad … (Allah Maha Esa).” Umayyah bin Khalaf sesarengan kaliyan para algojonipun nyuwun supados Bilal nyebat asma Latta dan ‘Uzza nanging Bilal tetep nyebat asma Allah saha Muhammad
Pasisir Pasisir yaiku wewengkon kang dadi wates watara sagara lan dharatan
Wujud pasisir béda-béda miturut kaanan lan prosès kang kedadèn ing wewengkon mau kaya ta pangangkutan, pengendapan lan pangikisan kang disebabaké déning gelombang, arus, angin lan kaanan lingkungan ing saubengé kang kedadèn terus-terusan nganti mbentuk siji pasisir
Akeh manfaat pasisir kanggo kauripan manungsa, mligi ing laladan tropis pasisir digunaake déning manungsa kanggo akèh hal, ing antarané: Pasisir uga duwé ékosistem, ékosistem pasisir yaiku ékosistem kang ana ing wewengkon wates watara sagara lan dharatan, sajeroning ékosistem pasisir ana komponèn biotik lan komponèn abiotik
Komponèn biotik pasisir kasusun saka wit-witan lan kéwan kag urip ing laladan pasisir, minangka komponèn abiotik pasisir ing antarané gelombang, arus, angin, wedhi, watu lan liya-liyané
Alas Mangrove (alas bakau) yaiku tuladha ékosistem ing laladan pasisir
Ing laladan alas mangrove urip warna-warna jinis kéwan kaya ta munyuk, yuyu, ula lan urang
Alas mangrove bisa nahan abrasi banyu sagara.
Tancang Tancang utawa Tanjang, kondhang kanthi jeneng ""Bakau" (Basa Indonesia) utawa "Mangrove"" (Basa Inggris) ya iku sawijining jinis tuwuhan kang urip ing alas bakau
Tuwuhan tancang duwé sipat kang mbedani amarga minangka gathukan saka titikan tuwuhan kang urip ing dharat lan ing sagara
Lumrahé tancang duwé sistem oyot kang nonjol (oyot napas/pneumatofor), sawijining cara adhaptasi marang kahanan lemah kang ora akèh oksigèn utawa anaerob
Titikan utawa ciri tancang ya iku: Mupangat
Manfaat saka tandurann tancang ing antarané: Jinis-jinis spésiès tancang
Ing ngisor iki jinis-jinis spésiès tuwuhan tancang/bakau:
Hilsa Iwak Hilsa (Banggala: ইলিশ "Ilish") inggih punika iwak saking familia Clupeidae ingkang paling popouler kanggé tiyang Bengali
Ulam punika kalebet nasional Bangladesh lan kawéntar sanget ing Benagli Kulon, Tripura, Assam, lan India
Wonten ing Gujarat, ulam Hilsa dipunwastani "Modenn" (kanggé ulam lanang) lan "Palva" (kanggé ulam wadon)
Saben taun kanthi jumlah ingkang ageng ulam punika dipuntangkep wonten ing delta Padma - Meghna - Jamuna ing Teluk Benggala
Hilsa punika ulam laut nanging saged mapanaken endhog-endogipun ing lèpèn utawi kali
Nanging sasampunipun netes, ulam Hilsa enem ingkang dipunwastani "Jatka" lajeng mbalik dhateng sagara malih
Awit saking punika ulam Hilsa dipuntangkep
Ulam Hilsa ingkang kapanggih wonten ing Bengali Kulon raosipun langkung écho lajeng dipunekspor dhateng nagara sanès
Ulam ingkang gadhah balung alit punika kalebet ulam ingkang migrasi (ingkang boten biyasa ing perairan tropis) punika gesang wonten sagara
Nanging lajeng migrasi kanthi tebih 1.200 km liwat kali-kali ing Asia Kidul kanggé ngendog
Ing India, lepen Rupnarayan, Gangga, lan Godawari kawéntar minangka papan kenggé ulam Hilsa ngendog.
Layur Layur "(trichiurus lepturus)" punika satunggaling ulam seganten ingkang gampil anggènipun nengeri saking bentukipun ingkang panjang lan tipis
Ulam punika kasebar wonten ing kathah perairan donya
Jinis ulam ingkang kapanggihaken wonten ing Pasifik lan Atlantik punika béda populasi
Ulam layur ugi kawéntar kanthi nama umum "kharoda" (Oman), "largehedad hairtail" (Inggris), "pez sable" (Spanyol), lan "poison sabre commun" (Perancis)
Nama lokal kanggé ulam punika inggih "ulam melei" ing (Pelabuhan Ratu), "iwak baledang" (laladan Sibolga lan Bungus), "lajuru" (Sulawesi Selatan), "romu" (Ambon), "jogor" (Jawa), "lajur" (Madura), lan "komu kacang" (Saparua)
Ukuran awakipun saged dumugi 2 mèter kanthi bobot maksimum 5 kg lan umur dumugi 15 taun
Ulam layur nalika siyang remen nyebar wonten ing perairan dangkal caket pasisir ingkang kathah plankton Crustacea
Lajeng manawi wanci dalu ulam punika tumuju dhateng dhasaring perairan
Salah satunggaling sipat saking ulam layur punika "voracious" utawi "tamak" saéngga wonten ing komunitas tartamtu ulam layur saged dados "top predator" ingkang ngrebut panganan awujud iwak-iwak alit saking prédator sanèsipun
Ulam layur kalebet tipe ulam pelagis lan gadhah sipat "fototaksis positif" inggih punika gampil ketarik déning rangsangan cahya
Awit saking punika, para warigaluh ngginakaken umpan cahya kanggé mancing ulam layur
Padatanipun para warigaluh mbeta petromak utawi lampu neon minangka "attraktor" kanggé ulam layur
Nalika wanci dalu, ulam layur beruaya saking dhasar tumuju ing lumah, banjur layur katarik déning umpan cahya ingkang kapasang déning para warigaluh
Layur punika kalebet ulam ingkang gesang kanthi damel gerombolan, awit saking punika para warigaluh saged pikantuk ulam layur kanthi cacah ingkang kathah manawi umpanipun pas sasaran Wulan-wulan tartamtu dados wulan panèn ulam layur kanggé para warigaluh inggih punika nalika mangsa angin wétan (April-Oktober)
Ulam layur punika salah satunggaling jinis ulam demersal ekonomis wigati ingkang kathah kasebar ing perairan Indonesia
Sapunika kinten-kinten wonten tigang jinis ulam layur inggih punika: Perairan kanthi dhasar ingkang rata lan ngandhut blethok kanthi tingkat salinitas ingkang andhap punika ingkang ddos habitat ulam layur
Badanipun ulam layur punika panjang lan ramping
Kanthi dawaning awak saged dumugi kalih mèter lan bobot dumugi gangsal kg
Badanipun punika ramping nanging boten gadhah daging ingkang kathah
Ulam layur punika kathah dipunbujeng amargi dagingipun punika lembut lan boten gadhah eri
Ulam punika ugi salah satunggaling ulam ingkang dados komoditas ékspor kanthi nagara tujuan utama punika Jepang lan Koréa.
Kepe-kepe Kepe-kepe punika nama kelompok iwak laut tropis kanti warna ingkang mencolok saking famili "Chaetodontidae"
Ulam punika ugi saged dipunsebut "Chevroned Butterflyfish" "(Chaetodon trifascialis)" .Ulam punika kathah kapanggih wonten terumbu karang ing Samodra Pasifik, samodra Hindia, lan Samodra Atlantik
Ulam kepe-kepe gadhah kirang langkung 120 spésies ing 10 genera
Wonten pasangan spésies ing samodra Pasifik lan samodra Hindia, anggota saking génus ingkang ageng, "Chaetodon", lan taksonomi
panalitèn énggal-énggal punika ngginakaken data sekuensi DNA ingkang mangsuli kathah pitakenan
Kathah subgenera ingkang dipunusulaken kanggé mbagi "Chaetodon" lan sapunika dados jelas kados pundi kedahipun génus mau dipunpérang manawi kersa
Kepe-kepe katingal kados versi alitipun iwak injel "(Pomacanthidae)", nanging boten kados iwak injel, kepe-kepe boten gadhah eri properkulum wonten ing tutup angsang
Sapérangan anggota génus "Heniochus" mirib "Moorish Idol" "(Zanclus cornutus)" saking famili "monotipik Zanclidae"
Ing antaraning "Percoformes" ingkang "parafiletik" , ulam injel boten tebih sanget kerabatipun kaliyan kepe-kepe, lajeng manawi Zanclidae langkung tebih
Ulam kepe-kepe padatanipun gadhah ukuran alit
Kathahipun dawa 12 cm dumugi 22 cm
Spesies paling ageng kepe-kepe bergaris lan kepe-kepe pelana, "C.ephippium", tuwuh dumugi 30 cm
Namanipun adhédhasar awak ingang warninipun terang kanthi pola mencolok wonten ing kathah spésies
Kanthi warna ireng, putih, biru, abang, jingga, lan kuning
Sirip buntun bunder nanging radi kepotong lan boten gadhah cabang, wonten ugi spésies ulam kepe-kepe ingkang gadhah warni biyasa kemawon
Kathah ingkang "bintik mata" ing sisih awakipun saha pita peteng ingkang nglewati mata ulam mau, mirib pola ingkang katingal ing sayap kupu-kupu
Awakipun bunder pipih lan gampil anggènipun nepangi ulam punika ing terumbu karang, saéngga tiyang ngira warni mencolok punika kanggé komunikasi antar spesiès
Nama famili ulam kepe-kepe asalipun saking Basa Yunani kuna "chaite" ingkang ateges "rambut" lan "odontos" ingkang ateges waja utawi untu
Punika merujuk dhateng larikan waja ingkang kados sikat ing lambenipun saged dupundamel monyong
Chaetodontidae saged kapérang malih dados kalih garis keturunan ingkang saged dipunwastani minangka subfamilia
Nanging nama subfamili Chaetodontinae boten kanggé amargi kalebet tilaran saking masa nalika Pomacanthidae lan Chaetodontinae kagabungaken dhateng Chaetodontidae dados satunggal famili
Awit saking punika Chaetodontinae dipunanggep sinonim junior saking Chaetodontidae.
Iwak iki dumunung ing laladan Samodra Indhi lan Samodra Pasifik
"Pterois" katitik saka pakulitané sing wernané mencorong lorèk abang, putih, krèm, lan ireng, kèpèté sing mentèrèng, lan jejari kèpèté sing mencongat tur mawa wisa
"Pterois radiata", "Pterois volitans", lan "Pterois miles" iku spésies sing paling kerep disinaoni ing sajeroné génus iki
Spésies-spésies "Pterois" wis kaloka minangka iwak akuariyum
Sanajan ta mangkono, "P
miles" ingaran spésies invasif ing Samodra Atlantik iring kulon, Sagara Karibia, lan Sagara Tengah
Dinané iki, ana 12 spésies sing diakoni ing sajeroné génus iki:
Iwak tambakan Iwak Tambakan "(Helostoma temminckii)" utawi manawi wonten ing Basa Inggris dipunwastani "Kissing gourami" punika salah satunggalung jinis iwak toya tawar ingkang asalipun saking wewengkon tropis miliginipun Asia Tenggara
Ulam punika milanipun asalipun saking Thailand dumugi Indonesia sadèrèngipun dipuntepangaken dhateng donya
Panyebaran ulam punika saking Thailand, Vietnam, malaysia, Selandia baru, Filipina, Sumatra, Kalimantan, Sulawesi, lan Jawa
Ulam punika ugi kawéntar kanthi nama "gurami pencium" amargi pakulinan ngambung nalika mendhet panganan utawi nalika ketemu sesami pejantan
Ing Indonesia ulam tambakan punika gadhah nama sanès kaosta "bawan", "biawan", lan ulam Samarinda
Ulam tambakan punika mapan wonten ing toya kanthi arus ingkang tenang, dangkal lan kathah tetuwuhan toya
Saking rumiyin ulam punika sampun dipundamel kanggé bahan panganan lan sampun dipuntepangaken dhateng nagara sanès kanthi ancas kanggé budidaya
Ulam tambakan gadhah wujud awak ingkang pipih vertikal
Sirip punggung lan sirip anal gadhah wujud lan ukuran ingkang sami
Sirip buntut piyambak wujudipun bunder lan cembung, lajeng sirip dadanipun kanthi cacah sepasang ugi radi bunder
Wonten ing sisih kekalih awakipun wonten gurat sisih, pola ingkang wujud garis tipis wiwit saking pangkal selaning angsang dumugi pangkal sirip buntut
Kirang langkung wonten 43-48 sisik ingkang nyusun gurat punika
Ulam tambakan punika saged tuwuh dumugi 30 cm
Ulam Tambakan punika kalebet ulam toya tawar kanyhi sipat "bentopelagik" inggih punika gesang wonten ing antawisipun lumah lan wewengkon ing perairan
Wewengkon asli papan gesangipun punika wewengkon perairan tropis ingkang dangkal, arus tenang, lan kathah tuwuhan toya
Wiwitanipun ulam punika namung kapanggihaken wonten ing perairan toya tawar Asia Tenggara, nanging ulam tambakan banjur nyebar wonten ing sadaya wewengkon ingkang gadhah iklim anget minangka kéwan introduksi
Ulam tambakan kagolong ulam omnivora ingkang mangan sadaya jinis panganan
Saking lumut, tuwuhan toya, zooplankton, dumugi gegremet toya
Ulam tambakan ugi mangan jinis plankton, "crustacea", "larva insecta", lan "protozoa"
Lambenipun kajangkepi kaliyan waja-waja alit ingkang mbiyantu anggènipun mendhet panganan
Ulam punika ugi gadhah tapis angsang "( gill raker )" ingkang paring pambiyantu nyaring partikel plankton saking toya
Nalika nyabut panganan ingkang nèmpèl wonten ing papanipun punika ulam tambakan katingal kados ngambung panganan punika
Wonten ing wewengkon aslinipun ulam punika dipun-budidaya kanggé dipunpendhet dagingipun
Ulam tambakan ugi saged dipunpancing wonten ing alam bébas
Sapunika ulam tambakan dados salah satunggaling komoditas iwak hias toya tawar amargi wujud lan polahing ingkang unik
Kanthi gunggung ingkang kathah ulam tambakan ingkang taksih alit dipun-ekspor dhateng nagara Jepang, Éropah, Amérika Utara, lan Australia.
Nasakom Nasakom iku akronim utawa cekakan saka tembung 'Nasionalisme', 'Agama' lan KKomunisme'
Nasakom iku doktrin Bung Karno kanggo manunggalaké katelu kakuwatan pulitik iki.
Pongol Pongol yaiku dharatan kang njorok marang sagara, utawa dharatan kang diubengi déning sagara ing katelu sisine
Pongol kang amba diarani ujung
Pongol yaiku kosokbaline saka lempongan, nanging racaké pongol lan lempongan bisa tinemu ing garis pasisir kang padha.
Teleng Teleng ya iku jurang kang dumunung sajeroning sagara
Sajeroning teleng kang paling jero, tekanan kang dikasilake gedhé ya iku nganti watara kaping 1000 dibandingake penetan ing dhuwur sagara utawa watara 110.000 kilopascal
Teleng-teleng kang misuwur ing donya antarané: Teleng Mariana, Teleng Tonga, Teleng Pilipin, Teleng Kuril-Kamchatka, lan Teleng Kermadec.
Naga Bonar Naga Bonar inggih punika filem komedi ingkang ngenyèk kapahlawanan kang mundhut latar jaman perang kamardikan
Rikala saweg nglawan wadyabala Walanda paska kamardikan ing tlatah Sumatera Utara
Naga Bonar (Deddy Mizwar) inggih punika tiyang ingkang pakaryananipun dados copét saking Medan ingkang asring mlebet-medal kunjara Jepang, piyambakipun reréncangan kaliyan tiyang ném namanipun Bujang
Sawangsulipun saking kunjara, Bang Pohan (Piet Pagau) ngendikan babagan proklamasi kamardikan Indonésia kang sampun dipunproklamasikaken ing Jakarta, saha ing Medan ingkang déréng sempet dipunmardikakaken amargi kedah merangi Walanda ingkang sampun mlebet ing tlatah Indonésia kanthi maksud kanggé nguwaosi malih
Lumantar narator radio, dipuncariyosaken Dhokter Zulbi ingkang mbiyantu Naga Bonar rikala gerah, Dhokter Zulbi punika réncang Bang Pohan kang dipunperkirakaken mata-mata saking Walanda kang sajatosipun namung isu
Naga Bonar dados bala larik paling inggil wonten ing wadyabala nglawan Walanda, sasampunipun pinten-pinten perlawanan kang sengit Naga Bonar dipunlampahaken saking markas kanggé mundhur amargi perundingan kaliyan Walanda ajeng dipunwiwiti
Pindhahing wadyabala saking désa wonten ing markas, ndamel Naga Bonar tresna kaliyan putrinipun Dhokter Zulbi, Kirana (Nurul Arifin), ugi kacariyosaken reréncanganipun Naga Bonar kaliyan Bujang (Afrizal Anoda) saha sikap ngrumati ing ibunipun (Roldiah Matulessy)
Wonten ing perundingan Walanda kaliyan Indonésia, Naga Bonar ingkang dados sesulih Indonésia nedahaken Parit Buntar minangka tlatah tentaranipun (amargi Naga Bonar boten saged maos péta)
Juru serat wadyabala, Lukman, ngendika manawi Parit Buntar punika papan ingkang sampun dipunlungguhi Walanda
Sasampunipun, Naga Bonar milai nyaketi Kirana kanthi asil kang muasaken
Énjingipun Bujang ngasta ageman jenderal Naga Bonar saha tindak dhateng Parit Buntar kanggé nglawan Walanda, naas, piyambakipun pejah
Ingkang pungkasan, sesarengan kaliyan Kirana saha pasukanipun tindak dhateng Parit Buntar kanggé musnahaken markas Walanda, usaha punika kalaksanan kanthi gancar saha asil
Filem punika dipunpungkasi kanthi orasi Naga Bonar saha Kirana dhumateng nom-noman Indonésia
Filem Naga Bonar ugi wonten kalajenganipun, inggih punika Naga Bonar 2
Kaanan filem ingkang sampun rusak dipunkemas langkung saé saha tata, filem punika dipunrilis ing wulan mei taun 2008.
Negeri 5 Menara 0 1653533 2024-04-13T17:23:06Z InternetArchiveBot Rescuing 1 sources and tagging 0 as dead.) #IABot (v2.0.9.5 1673876 wikitext text/x-wiki Negeri 5 Menara inggih punika roman karya Ahmad Fuadi ingkang dipunbabar déning Gramedia wonten ing taun 2009
Novèl punika nyariosaken babagan pagesangan 6 santri saking 6 tlatah ingkang bénten, sedayanipun nuntut ngèlmu ing Pondok Madani (PM) Ponorogo Jawa Timur kang tebih saking dalemipun saha kasil mujudaken mimpi ngraih jendhéla donya, 6 santri punika: Sedayanipun sekolah saha gladhén ugi mapan ing asrama wiwit kelas 1 ngantos kelas 6, kanthi tepang lami, sedyanipun ugi gadhah karemenan ingkang sami inggih punika lungguh ing andhapipun
sami inggih punika lungguh ing andhapipun menara pondok madani
Kanthi karemenan punika, sedayanipun kawastanan Sahibul Menara
Ing pertengahan taun 1988 Alif ajeng lulus SMP, sesarengan kaliyan réncangipun, Randai
Sedayanipun gadhah gegayuhan ingkang sami inggih punika mlebet ing SMA ingkang misuwur ing Bukit Tinggi ugi nglajengaken kuliyah ing ITB, nanging ibunipun Alif nyuwun supados mlebet ing Pondok Madani, pesantren ing pojok Ponorogo Jawa Timur
Alif asalipun boten sarujuk, nanging kanthi kapeksa nunuti kepenginanaipun ibu
Rikala dugi ing Pondok Madani, katingalipun papan punika 'kampungan' ugi kados ta kunjara amargi aturan ingkang ketat ugi kedah ndérèk kelas adhaptasi setaun